stanford-oval/wikipedia huggingface dataset:
בל 212
הערות שוליים

↑  https://www.iaf.org.il/209-18308-he/IAF.aspx?indx=2
↑  https://www.iaf.org.il/208-18299-he/IAF.aspx?indx=1
↑  אודי עציון‏, איך קרה שנשיא איראן טס דווקא במסוק מתוצרת אמריקנית?, באתר וואלה, 19 במאי 2024
↑  ליאור בן ארי, הצי האווירי המקרטע של איראן, והכעס בטהרן: "ארה"ב אשמה, בגלל הסנקציות", באתר ynet, 20 במאי 2024
↑  ביעף, עמ' 62 - 63.
↑  על פי Israel Air Force Aircraft Types, באתר aeroflight.co.uk.
↑  טייסת החרב המתהפכת, באתר חיל האוויר הישראלי
↑  אמיר שגב, ‏תאונת אנפה 057 - 6.12.1994, באתר "מרקיע שחקים"
| מסוקים של חיל האוויר הישראלי |
| --- | --- | --- |
על פי שנת הכניסה לשירות
| 1950-1959 | הילר 360 • איירוספסיאל אלואט II • סיקורסקי S-55 • סיקורסקי S-58 |  |
| 1960–1969 | בל 47 • איירוספסיאל סופר פרלון צרעה • בל 205 • סיקורסקי CH-53 סי סטליון יסעור |  |
| 1970–1979 | בל 206 סייפן • בל 212 אנפה • בל AH-1 קוברה צפע • יוז MD 500 דיפנדר להטוט |  |
| 1980–1989 | יורוקופטר HH-65 דולפין |  |
| 1990 - 1999 | סיקורסקי UH-60 בלאק הוק ינשוף • יורוקופטר AS-565 פנתר עטלף • יוז AH-64 אפאצ'י פתן |  |
| 2000 - 2009 | בואינג AH-64D אפאצ'י שרף |  |
| 2020 - 2029 | אגוסטה וסטלנד AW119 קואלה עופר |  |
בל 212 נושא דלי מיוחד לכיבוי אש, 2009
בל CH-135 טווין יואי של הכוחות הקנדיים, בשירות כוח המשקיפים הרב-לאומי, במנחת אל גורה (לשעבר בסיס איתם), 1989
שני מסוקי בל 212 של טייסת המסוקים 37, חיל האוויר של ארצות הברית, בטיסה מעל שאיין, בירת ויומינג, 2014
חיילי קומנדו של צבא מקסיקו משתלשלים ממסוק בל 212 לאוניית מלחמה של הדויטשה מרינה במהלך תרגיל, 2 באפריל 2009
בל UH-1 אירוקוי של צבא ארגנטינה שנלקח שלל על ידי הצבא הבריטי לאחר מלחמת פוקלנד
מסוק בל 212 ("אנפה") במוזיאון חיל האוויר הישראלי בחצרים בסכמת צביעה חומה בצד ימין, לצד מסוק בל 205 בצד שמאל
בל UH-1Y ונום של חיל הנחתים של ארצות הברית
אוגוסטה בל 212ASW, ללוחמה נגד צוללות, של חיל האוויר האיטלקי
בל 212 בתצורת לוחמה נגד צוללות של הצי הספרדי
בל 212 של חברת אירוגולף, בדובאי, 2005
ג'ון מקאדמס

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  26 באוקטובר 1945 
 פטירה:  15 באפריל 2021 (בגיל 75) 
 ענף מדעי:  מדע המדינה 
 מקום לימודים:  אוניברסיטת הרווארד (1981)  טיצ'רס קולג'  אוניברסיטת אלבמה 
 מוסדות:  אוניברסיטת מרקט 
 
ג'ון מקאדמס (באנגלית: John C. McAdams;‏ 26 באוקטובר 1945 – 15 באפריל 2021) היה פרופסור אמריקאי למדע המדינה, מחוקרי רצח קנדי ובעל אתר אינטרנט אודות רצח הנשיא ג'ון פיצג'רלד קנדי.
ג'ון מקאדמס נולד במדינת אלבמה בארצות הברית. מקאדמס היה בוגר אוניברסיטת הרווארד ושימש כפרופסור למדע המדינה באוניברסיטת מרקט (Marquette University) הישועית בעיר מילווקי שבמדינת ויסקונסין, ולימד בנושאים של פוליטיקה אמריקאית, דעת הקהל ודפוסי הצבעה. ג'ון מקאדמס נודע כחוקר רצח קנדי וכבר סמכא בנושא זה.
האתר "The Kennedy assassination"

מקאדמס הפעיל החל משנת 1995 את אתר האינטרנט The Kennedy assassination ("רצח קנדי"), אתר האינטרנט של מקאדמס הוא האתר המופיע ראשון כאשר מחפשים את "רצח קנדי" במנוע החיפוש של גוגל באנגלית.
מקאדמס היה בין חוקרי רצח קנדי שקיבלו את מסקנות דו"ח ועדת וורן. מקאדמס דחה באתר שלו את כל תאוריות הקונספירציה בקשר לרצח וקיבל את תאוריית "היורה הבודד" (Lone Gunman), שהיה לפי גרסתו לי הארווי אוסוואלד ולא אחר.
אתר האינטרנט של מקאדמס הוא אתר מושקע ומפורט וכלולים בו מספר ראשי הפרקים, ובהם:
כיכר דילי
תאוריית הכדור הבודד
לי הארווי אוסוואלד
העדויות הרפואיות
ראיות על זיופים והטעיות
ג'ק רובי
באתר של מקאדמס נכלל אוסף גדול של תצלומים הנוגעים לרצח, לכל הסתעפויותיו ולכל הדמויות הקשורות בו וכמו כן קטעים מן העדויות שהושמעו בפני ועדות החקירה. האתר כולל מנועי חיפוש למציאת כל פרט, אירוע, עובדה או אדם הקשורים לעניין.
מקאדמס כלל באתר רשימת קישורים לאתרי האינטרנט העיקריים בנושא רצח קנדי, גם כאלה המנוגדים לעמדתו. מקאדמס כלל באתר מאמרים ומחקרים של חוקרים שונים, המפריכים את כל תאוריות הקונספירציה למיניהן.
להשקפתו של מקאדמס שותף גם חוקר רצח קנדי ג'רלד פוזנר, מבין התומכים העיקריים בתאוריית היורה הבודד ובמסקנות ועדת וורן. פוזנר סותר בספרו "תיק סגור" (Case Closed) משנת 1993, את כל הספקולציות וגרסאות הקשר ביחס לרצח הנשיא. את ספרו מכנה פוזנר "תיק סגור", הואיל והוא מבטא בו את ההשקפה שממצאי דו"ח וורן לא נסתרו על ידי ראיות חדשות וכי כל גרסאות הספקולציה למיניהן אינן אלא בגדר של היסטריה המונית, וכי התיק למעשה סגור. לגרסאות השונות הוא שם בספרו, לדעתו, "סוף פסוק".
מקאדמס עורר באתר שאלה היסטורית: "האם היה ג'ון קנדי קדוש מעונה ליברלי?" מקאדמס טען שבחוגים רחבים של הציבור האמריקאי נתפס הנשיא קנדי כקדוש ליברלי שנפל על משמרתו בעת שניסה לקדם את ארצות הברית למצב של אוטופיה, כלוחם למען זכויות האדם, כנשיא שהחליט להוציא את כוחות ארצות הברית מווייטנאם ובכלל, כליברל שאיים על המערכת השלטונית - תעשייתית - מודעינית וככזה נפל קרבן למערכת רבת עוצמה זאת. מקאדמס כלל באתר מאמר של היסטוריון המראה כי הנשיא שנרצח היה רחוק מלהיות כזה. בכך שמט מקאדמס את הבסיס מהתאוריה כי הנשיא נרצח בידי המערכת השלטונית האמורה, תאוריה שקיבלה תנופה רבה בסרט הקולנוע של אוליבר סטון "ג'י אף קיי - תיק פתוח".
תאוריה נוספת הנשללת באתר היא התאוריה של ג'ים גאריסון, התובע הכללי של ניו אורלינס, לפיה מזימת הרצח נרקמה בניו אורלינס ובגינה הוא אף העמיד לדין איש עסקים מעיר זו קליי שאו באישום שהיה מראשי הקושרים. האיש זוכה על ידי בית המשפט ומקאדמס סבר כי בצדק זוכה.
הספקולציות החריגות

באתר שלו הפריך מקאדמס לא רק את תאוריות הקונספירציה הסבירות (המאפיה, פידל קסטרו, הקובנים מתנגדי קסטרו, הסובייטים) והסבירות פחות (ה-FBI, ה-CIA, לינדון ג'ונסון), אלא גם ספקולציות דמיוניות שונות ומשונות. שתי דוגמאות מני רבות:
חוקר רצח קנדי דייוויד ליפטון העלה בספרו "הראיה הטובה ביותר" (Best Evidence) את התאוריה כי גופתו של הנשיא נחטפה מהמטוס הנשיאותי והובהלה למקום סתר בה נערכו בגופה שינויים ניתוחיים, כדי להסתיר את העובדה שהנשיא נורה מלפנים. בעוד שארון מתים מברונזה, שגופת הנשיא הוצאה ממנו, הובל באמבולנס לבית החולים של הצי האמריקאי בבתסדה, הוטסה הגופה עצמה בחשאי בהליקופטר לבית החולים על מנת שיבוצעו בה השינויים כאמור, וכאשר נערכה לבסוף הנתיחה הרשמית היא בוצעה על גופה משופצת. מקאדמס ביטל את התאוריה של ליפטון וראה בה סיפור של מדע בדיוני נוסח עלילת הסרט פלישת חוטפי הגופות משנת 1956. הוא הביא באתר שלו מאמר של אחד מחוקרי הרצח הנקרא "חוטפי הגופות בשדה האהבה". "שדה האהבה" הוא שדה התעופה Love Field בדאלאס ממנו הוטסה הגופה לוושינגטון הבירה.
אישה בשם ג'ודית בקר (Judyth Baker) העלתה בשנת 2003, ארבעים שנה לאחר רצח הנשיא, טענה כי הייתה המאהבת של לי הארווי אוסוואלד בקיץ 1963, בתקופה שקדמה לרצח הנשיא וכי נטלה עמו חלק ברקימת מזימות לרצוח את פידל קסטרו ואף ידעה מראש על תפקיד ה"פתי", השעיר לעזאזל התמים, שיועד לאוסוואלד במסגרת הקשר לרצח הנשיא. טענותיה הופרכו מכל וכל כחסרות שחר על ידי מקאדמס באתר שלו.
המתנגדים

האתר של מקאדמס, על המחקרים והמאמרים שבו, התומכים במסקנות ועדת וורן ודוחים את טענות הקונספירציה, מעורר התנגדות עזה מצד מצדדי תאוריות הקונספירציה וה"המשוגעים לדבר", ה-Buffs, שבאתריהם הם מקדישים מקום רב לניגוח הנאמר באתר של מקאדמס וגם להכפשתו באופן אישי. לדוגמה, באתר הנקרא "תעלומת רצח קנדי נפתרה", JFK Murder Solved, המבוסס על "הודאה" של אדם בשם ג'יימס פילס (James Files) כי הוא זה שירה בקנדי, הודאה שאיש מחוקרי הרצח, לרבות חסידי הקונספירציה לא מייחס לה כל משקל, נטען כי מקאדמס הוא סוכן של ה-CIA, סוכנות הביון המרכזית.
מקאדמס נפטר ב-15 באפריל 2021.
הערות שוליים

↑  John McAdams, The Kennedy Assassination website
↑  Body Snatchers at Love Field?
↑  Should We Believe Judyth Baker?
↑  Who is John McAdams?. JFK Murder Solved.com
| --- | --- |
בקרת זהויות :  NLI: 987007320770805171  ISNI: 0000 0001 1900 0391  LCCN: n2011023402  NKC: mzk2016911804  VIAF: 170111250   WorldCat (עם VIAF): 170111250
סיל (זמר)

| --- | --- |

סיל, 2012
 לידה:  19 בפברואר 1963 (בן 61) אנגליה לונדון, אנגליה, הממלכה המאוחדת
 שם לידה:  סיל הנרי אולוסגון אולומידה אדאולה סמואל
 שם במה:  Seal 
 מוקד פעילות:  הממלכה המאוחדת 
 תקופת הפעילות:  מ-1989
 מקום לימודים:  Queens Park Community School 
 סוגה:  רית'ם אנד בלוז, מוזיקת נשמה, פופ, רוק קל, דאנס
 סוג קול:  טנור 
 שפה מועדפת:  אנגלית 
 כלי נגינה:  גיטרה 
 חברת תקליטים:  ZTT Records Sire Records Warner Bros. Records
 בן או בת זוג:  היידי קלום (מאי 2005–14 באוקטובר 2014) 
 פרסים והוקרה:  פרס גראמי לשיר השנה (1995)  פרס גראמי להקלטת השנה (1995)  פרס MTV וידאו לסרטון הטוב ביותר מסרט (1995)  פרס גראמי לביצוע סולו הפופ הגברי הטוב ביותר (1995)  פרס גראמי לשיתוף הפעולה הטוב ביותר של פופ וקולות (2010) 
 האתר הרשמי
 פרופיל ב-IMDb
 
סיל הנרי אולוסגון אולומידה אדאולה סמואל (באנגלית: Seal Henry Olusegun Olumide Adeola Samuel; נולד ב-19 בפברואר 1963), המוכר בשם הבמה שלו, סיל, הוא זמר ופזמונאי רית'ם אנד בלוז בריטי. זוכה פרס הגראמי, ומועמד שלוש פעמים.
נעורים ושנים ראשונות

סיל נולד בפדינגטון, לונדון שבאנגליה לאם ניגרית ולאב ברזילאי. הוא נשלח למשפחת אומנה בשל הקושי של הוריו לתמוך בו כלכלית. קיבל דיפלומה על שנתיים של לימודי אדריכלות, ולאחר מכן עבד בעבודות שונות באזור לונדון.
קריירה מוזיקלית > ההתחלה

לאחר זמן קצר של הופעות בבארים ומועדונים, במהלך שנות ה-80 הצטרף ללהקת "Push", להקת פאנק בריטית, והופיע במסגרת מסע ההופעות של הלהקה ביפן. באסיה, הצטרף ללהקת בלוז תאילנדית, ואחרי שיתוף פעולה קצר החל להופיע לבדו ברחבי הודו. כשחזר לאנגליה, פגש את המפיק המוזיקלי ויוצר האסיד האוס אדמסקי, שהתרשם מהשירה שלו. הוא תרם את קולו לשיר "רוצח" (Killer), שהפך למגה-להיט בשנת 1990.
קריירה מוזיקלית > [Seal [1991

סיל הגיע לראשונה לתודעת הציבור כמבצע בשיר "Killer" של אדמסקי ב-1990. הסינגל הגיע לצמרת המצעד הבריטי בשנת 90. מיד לאחר מכן חתם על חוזה הקלטות ב"ZTT Records", וב-1991 הוציא את אלבום הבכורה "Seal" בהפקתו של טרוור הורן. לשוק המוזיקה יצאו שתי גרסאות של האלבום. האחת, גרסת ה"פרה-מיקס", והשנייה בגרסת ה"מיקס המעודכן". המפיק המוזיקלי טרוור הורן התעקש שהגרסה הראשונה יצאה תחת לחץ לסיים את המיקס ולהוציא את האלבום, והתוצאה אינה זו שאליה שאפו השניים להגיע.
סיל התקבל בברכה ובחיוב אצל המבקרים. הסינגלים "Future Love Paradise", "Crazy" וההקלטה המחודשת של "Killer" צעדו היטב במצעדים. במיוחד "Crazy", הפך ללהיט ענק באירופה ובארצות הברית, צעד עד למקום ה-7 במצעד הבילבורד האמריקאי ולמקום 2 במצעד הבריטי.
באפריל 92, הופיע סיל יחד עם חברי להקת הרוק "קווין" הנותרים, במופע לזכרו של פרדי מרקיורי. סיל נתן את קולו בגרסה ללהיט מ-1986 "Who Wants to Live Forever" ובשיר הפינאלה "We Are the Champions", בו הופיעו כל האמנים שלקחו חלק במופע.
קריירה מוזיקלית > [1994] Seal II

אלבומו השני, גם הוא בעל הכותרת "Seal", ראה אור בשנת 1994. האלבום שזכה להצלחה גדולה הכיל בין היתר את הסינגלים: "Newborn Friend" ו-"Prayer For The Dying", היה מועמד באותה שנה לפרס גראמי בקטגוריית האלבום הטוב ביותר. הסינגל "Prayer For The Dying" צעד עד למקום ה-21 במצעד הבילבורד האמריקאי והיה ללהיט פופ מצליח באותה שנה בארצות הברית. סינגל שלישי מתוך האלבום, "Kiss From A Rose", יצא במסגרת האלבום. מאוחר יותר הופיע השיר בסרט באטמן לנצח. השיר זכה בפרסי גראמי של שנת 1996 בקטגוריות תקליט השנה ושיר השנה, והפך להיות השיר המצליח ביותר של סיל בארצות הברית. השיר נכנס לדירוג "100 השירים החמים" של הבילבורד האמריקאי באוגוסט 1995.
קריירה מוזיקלית > Human Being

בשנת 1998 הוציא סיל את אלבום האולפן השלישי "בן אדם". האלבום היה תוצר של תקופה סוערת בחייו שכללה פרידה ולאחר מכן פיוס עם המפיק של האלבום, הורן, ופרידה מחברת התקליטים "ZTT Records" וחתימה בחברת התקליטים האמריקאית "Warner Bros. Records" ב-1997.
האלבום קיבל ביקורת חריפה מיד כשיצא, אך בכל אופן הגיע למעמד של אלבום זהב כחודשיים אחרי שחרורו. האלבום כלל את הסינגלים:"Human Beings" "Lost My Faith" ו-"Lateset Craze".
קריירה מוזיקלית > Togetherland

בשנת 2001, מעריציו של סיל המתינו לאלבום הבא ששמו הוכרז Togetherland. לאחר תאריך ההשקה המשוער שנדחה ונדחה, האלבום בוטל.
שתי הסברות הנפוצות לסיבת הביטול היו שסיל פשוט הרגיש שהאלבום לא הגיע לרמה לה ציפה, בעוד סברה נוספת גורסת שחברת התקליטים דחתה את האלבום בטענה כי הוא לא יהיה הצלחה מסחרית. בכל זאת, "This Could Be Heaven", סינגל אחד מתוך האלבום יצא לאור לרדיו כשהופיע בפסקול הסרט "חתונה על תנאי".
בדצמבר 2006 סיל רמז שהוא מתכוון לאפשר הורדת קטעים מהאלבום דרך האינטרנט. חלק מהשירים באלבום ניתנים לשמיעה בלעדית באתר הרשמי של מפיק האלבום הנרי ג'קמן.
באותה תקופה, סיל כתב, הפיק ושר בלהיט הענק מ-2002 "My Vision" בשיתוף עם מפיק ההאוס והאלקטרו, די. ג'יי ג'ואי נגרו הבריטי (Jakatta).
סיל הקליט את הדואט "Les Mots" עם הזמרת הצרפתייה מילן פארמר.
קריירה מוזיקלית > Seal IV

ב-2003, הוציא סיל את אלבום האולפן הרביעי, שזכה שוב לכותרת העצמית סיל, מלבד אוסטרליה בה יצא האלבום תחת הכותרת "Seal IV" (סיל 4).
על אף שלא הצליח מבחינת המכירות כמו שני האלבומים הראשונים, האלבום החזיר את סיל לעין הציבור בארצות הברית ובאירופה. הסינגלים מהאלבום: "waiting for you","Get It Together" ו-"Love's Divine" זכו להצלחה גדולה בכמה מדינות אירופאיות.
קריירה מוזיקלית > Greatest Hits Album: Best 1991–2004

בשנת 2004, יצא אלבום האוסף הראשון של סיל שכלל את מיטב הלהיטים שלו בין השנים 1991–2004. הדיסק כלל גרסת כיסוי לקלאסיקה: "Walk On By" וגרסת כיסוי ללהיט: "Lips Like Sugar". האוסף יצא גם בגרסת מהדורה מוגבלת – במספר מצומצם של עותקים שכלל דיסק עם גרסאות אקוסטיות ללהיטיו.
קריירה מוזיקלית > Live In Paris

עוד באותה שנה, הופיע סיל בתיאטרון האולימפיה הגדול בפריז. ההופעה של ה-6 ביולי 2004, צולמה והוקלטה. כשנה אחר כך, יצא במארז CD/DVD של ההופעה.
קריירה מוזיקלית > One Night to Remember

ביוני 2005, סיל הקליט קונצרט מיוחד שלאחר מכן יצא ב-2006 כמארז CD/DVD של הקונצרט. ה-DVD כולל קטעי "מאחורי הקלעים" מיוחדים בנוסף להופעה החיה. ההופעה הוקלטה וצולמה באתר ההיסטורי לייצור ברזל ה"אלטס קסלהאוז" (בית הבויילר הישן), בכפר דיסלדורף שבגרמניה. במופע מבצע סיל גרסה מיוחדת ל"שיר ערש" של יוהנס ברהמס, חציו בגרמנית וחציו באנגלית. במופע מלווה את סיל אורקסטרה ומקהלה של 52 נגנים וזמרים.
קריירה מוזיקלית > System

האלבום "System" יצא לאור בממלכה המאוחדת ב-12 בנובמבר 2007, ויום למחרת בארצות הברית. סיל מתאר את האלבום כיותר קצבי ועל טהרת הדאנס, כנראה בניסיון לחזור לשורשי אלבומו הראשון. בשיר "Wedding Day" מבצע סיל דואט עם אשתו, הדוגמנית היידי קלום. הסינגל הראשון מהאלבום: "Amazing" יצא לרדיו ב-25 בספטמבר 2007, והוכרז כמועמד לגראמי בקטגוריית הביצוע הגברי הטוב ביותר בשיר פופ בטקס פרסי גראמי ה-50 במספר, בשנת 2007.
סיל הופיע עם השיר ועם גרסת כיסוי של "לוסי ברקיע היהלומים" של הביטלס בטקס ה"רויאל וראייטי" ב-2007.
הוא הופיע עם "Amazing" גם בתצוגת האופנה של ויקטוריה'ס סיקרט, שם גם ביצע יחד עם אשתו את "Wedding Day".
סיל הופיע בגמר של עונה 7 של אמריקן איידול, בה שר יחד עם המתמודדת שסיימה במקום השלישי, סאישה מרקדו.
קריירה מוזיקלית > Soul

אלבום האולפן השישי במספר יצא לאור ב-11 בנובמבר 2008 בארצות הברית וב-3 בנובמבר בעולם, וכלל בתוכו 11 גרסאות כיסוי לקלאסיקות נשמה ואר אנד בי בהפקתו של דייוויד פוסטר.
קריירה מוזיקלית > Hits

ב-30 בנובמבר 2009 הוציא סיל את אלבום האוסף השני שלו "Hits". האלבום כלל את כל להיטיו מ-6 אלבומי הסטודיו שלו, כולל שירים מאלבום הקאברים "Soul". האלבום כלל שני שירים חדשים "I'm Your Man" שיצא כסינגל היחיד מן האלבום, והשיר "Thank You".
קריירה מוזיקלית > Commitment

אלבום האולפן השביעי של סיל יצא ב-20 בספטמבר 2010. הסינגל הראשון מתוכו הוא הבלדה "Secret". את האלבום, כמו אלבומו הקודם של סיל, הפיק דייוויד פוסטר.
קריירה מוזיקלית > Soul 2

בנובמבר 2011 יצא לאור "Soul 2", אלבום סטודיו שמיני והמשך לאלבום הקאברים מ-2008. באלבום גרסאות כיסוי לקלאסיקות סול ו-R&B ישנות. הסינגל הראשון מן האלבום הוא קאבר ללהיט של אל גרין "Let's Stay Together". את האלבום הפיקו דייוויד פוסטר וטרבור הורן.
חיים אישיים

סיל מתמודד עם מחלת הזאבת מסוג זאבת דיסקואידית (Discoid Lupus) אשר התפרצה אצלו בגיל 21, וצלקות הפנים האופייניות לו נובעות מהמחלה.
סיל הציע נישואים לדוגמנית העל הגרמנייה היידי קלום ב-24 בדצמבר 2004, כשבאותה תקופה נשאה את שם משפחתו בתור "היידי סמואל". ב-10 במאי 2005 השניים נישאו בחוף ים במקסיקו, לא הרחק מביתו של סיל. סיל נחשב כאביה המאמץ של לני, בתה של קלום מזוגיות קודמת. בנוסף לזוג 3 ילדים משותפים: הנרי (נולד ב-12 בספטמבר 2005), ג'והן (נולד ב-22 בנובמבר 2006) ולו (נולדה ב-9 באוקטובר 2009). השניים התגרשו באוקטובר 2014.
סיל הדריך את המתמודדים בגרסה הגרמנית של "כוכב נולד" בפברואר/מרץ 2009.
בשנת 2012 הצטרף כמנטור לתוכנית המציאות בגרסה האוסטרלית "The Voice" ממנה פרש לאחר 2 עונות; ושוב חזר לכס השיפוט בעונה השישית ב-2017.
דיסקוגרפיה

1991 Seal
1994 Seal II
1998 Human Being
2003 Seal IV
2007 System
2008 Soul
2010 Commitment
2011 Soul 2
1991 The Acoustic Session
1991 Violet: Acoustic EP
2004 Best 1991–2004
2005 Live in Paris
2006 One Night to Remember
2008 Live in Hattiesburg
2009 Soul Live
2009 Live In Brooklyn
2009 Hits
‏
2004 Videos – 1991–2004
2005 Live in Paris
2005 Live At the Point – 1992
2006 One Night to Remember
2008 Soundstage (Blu-ray DVD only)
2009 Soul Live
1990 Killer
1990 Crazy
1991 Future Love Paradise
1994 Prayer For The Dying
1995 Kiss From A Rose
1996 Don't Cry
1997 Fly Like An Eagle
1998 Human Beings
1999 Lost My Faith
2001 Les Mots
2001 This Could Be Heaven
2002 My Vision
2003 Get It Together
2003 Love's Divine
2003 Waiting For You
2004 Walk On By
2006 A Father's Way
2007 Amazing
2008 The Right Life
2008 A Change Is Gonna Come
2008 It's A Man's Man's Man's World
2009 I Can't Stand The Rain
2009 I'm Your Man
2010 Secret
2010 Weight Of My Mistakes
2011 Let's Stay Together
הערות שוליים

↑  What I see in the mirror: Seal, כתבה באתר הגארדיאן
| --- | --- |
בקרת זהויות :  NLI: 987012502469905171  PLWABN: 9810590494405606  BIBSYS: 1054290  BnF: cb13934785v (data)  GND: 134736850  ISNI: 0000 0001 1494 6735  LCCN: n92032669  MusicBrainz: f053ae01-dae6-4aae-9883-e8c279fdbef4  NKC: xx0023883  NLA: 35924596  NLK: KAC2018N2956  NTA: 086673912  RERO: 02-A003816990  SNAC: w6jv400x  SUDOC: 156956594  Trove: 1147999  VIAF: 85450615   WorldCat (עם VIAF): 85450615 
סיל במרץ 2008
סיל והיידי קלום (עם הגב למצלמה)
מדעים מדויקים

מדעים מדויקים (באנגלית: Exact sciences) הוא תחום אקדמי ושם כוללני לתחומי המדע העוסקים במתמטיקה ובתופעות של החומר הדומם (להבדיל ממדעי החיים). המדעים המדויקים עוסקים בחומר מן הרמה הפשוטה ביותר שלו, שהיא אטומים וחלקיקים, דרך הרמה המורכבת יותר שלו, הכוללת יסודות, תרכובות, תערובות ומולקולות, וגופים גדולים יותר, עד לכוכבים וגלקסיות.
בעבר נכללו המדעים המדויקים, יחד עם מדעי החיים, בתחום שנקרא מדעי הטבע. עם גידולן של האוניברסיטאות והעמקת ההתמחות, פוצלה באוניברסיטאות רבות הפקולטה למדעי הטבע לשתי פקולטות נפרדות, מדעים מדויקים ומדעי החיים. בישראל מתקיים פיצול זה באוניברסיטת תל אביב ובאוניברסיטת בר-אילן, ואילו באוניברסיטה העברית, באוניברסיטת בן-גוריון בנגב, באוניברסיטת חיפה, באוניברסיטת אריאל ובאוניברסיטה הפתוחה פועלת פקולטה מאוחדת למדעי הטבע.
תחומים עיקריים במדעים המדויקים

מתמטיקה
מתמטיקה עיונית
מתמטיקה יישומית
סטטיסטיקה וחקר ביצועים (בחלקם התאורטי; בחלקם היישומי נחשבים כחלק ממדעי החברה והניהול)
תורת המשחקים (כל העוסקים בה הם מתמטיקאים אולם הם לא מחשיבים אותה לחלק מהמתמטיקה)
מדעי המחשב
מדעי טבע מדויקים:
פיזיקה
פיזיקה קלאסית
פיזיקה קוונטית
פיזיקה גרעינית
פיזיקת חלקיקים
פיזיקה של אנרגיות גבוהות כולל תורת המיתרים
תרמודינמיקה
פיזיקה של חומר מעובה ופיזיקה של מצב מוצק
אסטרונומיה, אסטרופיזיקה וקוסמולוגיה
פיזיקה של מערכות מורכבות
פיזיקה רפואית
כימיה
כימיה פיזיקלית
כימיה קוונטית (מהווה גשר בין הכימיה הפיזיקלית ובין הפיזיקה הקוונטית)
כימיה אנליטית
כימיה אורגנית
ביוכימיה (מהווה גשר בין הביולוגיה ובין הכימיה האורגנית, ובכך נכללת גם במדעי החיים)
כימיה אי-אורגנית
מדעי כדור הארץ
גאודזיה
גאוכימיה
גאופיזיקה
גאולוגיה
מדעי הסביבה
מדעים פלנטריים
ננוטכנולוגיה (בין-תחומי)
ביוטכנולוגיה (בין-תחומי)
הנדסה
יהודה לייב גורדון

ערך זה עוסק במשורר. אם התכוונתם לרב וראש ישיבה, ראו .
.
| --- | --- |

יהודה לייב גורדון
 לידה:  7 בדצמבר 1830 (יוליאני) וילנה, האימפריה הרוסית 
 פטירה:  16 בספטמבר 1892 (יוליאני) (בגיל 61) סנקט פטרבורג, האימפריה הרוסית 
 מדינה:  האימפריה הרוסית 
 שפות היצירה:  רוסית, עברית, יידיש 
 
יהודה לֶיְיבּ גורדון (בראשי תיבות: יל"ג; ביידיש: יהודה לייב גאָרדאָן; ברוסית: Лев О́сипович Гордо́н, לב אוסיפוביץ' גורדון; כ"א בכסלו תקצ"א, 7 בדצמבר 1830, וילנה – כ"ד באלול תרנ"ב, 16 בספטמבר 1892, סנקט פטרבורג) היה משורר, סופר ועורך עברי.
נחשב לאחד מגדולי המשוררים בתנועת ההשכלה, שנודע גם במלחמתו הנוקבת בממסד הרבני. קריאתו בשירו "הקיצה עמי": "הֱיֵה אָדָם בְּצֵאתְךָ וִיהוּדִי בְּאָהֳלֶךָ" הפכה לסיסמת המשכילים בני דורו.
הנצחתו

ב- 17 באפריל 1996, הנפיק השירות הבולאי  סדרה של 14 בולי דאר שנקראה  "סופרים עבריים בדורות האחרונים", שעליהם דיוקנאות של 12 סופרים, ביניהם י"ל גורדון,  ו-2 סופרות . כל בול בסדרה שויך לאישיות אחת. האמנית מאשה יוזפפולסקי עיצבה את הבול שהוקדש לו ושמה גם-כן הופיע על הבול עצמו.
רחובות של הערים הבאות בישראל נושאים את שמו: תל אביב, חיפה, הרצליה, גבעתיים, אשדוד, כפר סבא, יהוד-מונוסון, נס ציונה, רעננה.
ארכיונו מופקד במכון גנזים - ארכיון הסופרות והסופרים העבריים, אשר בבית אריאלה בתל אביב.
יצירתו

שתי תקופות אפיינו את יצירתו:
התקופה הראשונה מתאפיינת בשירה רומנטית על נושאים מקראיים, התקופה השנייה בשירה ריאליסטית סאטירית ולוחמנית על ענייני ציבור.
הוא נהג כמהפכן שבא לכפור במושגי-חיים מסורתיים של האומה הישראלית, שנקבעו בתוכה כמושכל ראשון במשך אלפי שנים. אך באותה מידה שהסתייג מקנאים דתיים, הסתייג ממתבוללים שהתרחקו ממורשתם היהודית ואחזו אך ורק בהשכלה, ואת מררתו שפך בעיקר על ההנהגה, שלתפיסתו הייתה עילת העילות לצרותיה של האומה בגלות: על רבנים ועל פרנסי הקהילה. כך כתב בשירו "בעלות השחר":
הֶרְאוּנִי אֶת עַמִּי בְּעֶצֶם שִׁפְלוּתוֹ

וּפְצָעָיו הָרַבִּים עַד לִבְלִי חֵקֶר;

הֶרְאוּנִי הָרִשְׁעָה וּמְקוֹר דַּלּוּתוֹ –

מְאַשְּׁרָיו הַמַּתְעִים וּמוֹרֵי הַשֶּׁקֶר;

וַיֵּצֵא לִבִּי וַתִּשָּׁפֵךְ מְרֵרָתִי,

וַיְהִי לְאֵבֶל כִּנּוֹרִי וּלְקִינָה שִׁירָתִי.
ברנר אמר שיל"ג מחה בשירתו הסרקאסטית כנגד הדת ומנהיגיה מצד אחד, וכנגד הגולה והגיטו מצד שני.
שירת יל"ג עשירה וכוללת אפוס תנכ"י רומנטי, פואמות מקראיות, אגדות, שירי עלילה סאטירים, בלדות, שירי הגיון, משלים, מכתבים, קינות, משא חזיון, תרגומים של ביירון, שילר, שייקספיר, פושקין ולסינג; שירי אל-מקמא"ת, רפסודות, ועוד.
על יצירותיו, שנושאיהן תנ"כיים נימנות הפואמות האפיות (שירי עלילה מקורות ימים ראשונים): "אהבת דוד ומיכל", "דוד וברזלי", "אסנת בת פוטיפרע". יצירות פיוטיות רומנטיות אלו מהוות המשך לשירת ההשכלה המקראית של שלום הכהן, אברהם מאפו, אד"ם הכהן ומיכ"ל; וחוברו גם בהשפעת האידיאליזם הרומנטי הנשגב של שילר. הפואמות ההיסטוריות "בין שיני אריות", "צדקיהו בבית הפקודות", ו"במצולות ים" הן קינות מתריסות על צער האומה בכל דורות גלותה.
בשנת 1854 חיבר את "הוי אח!", משא חזיון בארבעה מחזות, קינה לזכר ידידו, רע נעוריו, מיכ"ל; והוציאו לאור ברשות אביו בשנת 1876, במלאת חצי יובל לפטירתו.
בשנת 1859 פרסם יל"ג את ספרו "משלי יהודה", הכולל כמאה משלים, ברובם תרגומים ועיבודים של משלי איזופוס, פדרוס (Gaius Julius Phaedrus), לה פונטן, לסינג וקרילוב. כן פרסם ספר משלים בנוסף בשם "משלים קטנים לילדים גדולים" ברוח השקפת ההשכלה.
על שיריו הסאטירים הגדולים (שירי עלילה מקורות ימינו) נמנים "אשקא דריספק", "ושמחך בחגך", "קוצו של יוד", "שומרת יבם", ו-"שני יוסף בן שמעון". מהם "קוצו של יוד", פואמת המחאה הנוקבת על מצבה האומלל של האשה העברייה, ועל מעלליהם של הרבנים שטיפלו בגט שלה, הפכה לפסגת יצירתו, והיא גם הנקראת ביותר והנזכרת ביותר.
בשירו המפורסם "לְמִי אֲנִי עָמֵל?" הביע יל"ג את תסכולו הגדול מהעם, הדור הישן והדור החדש כאחד, המואסים בשירה ובשפה העברית . בשנת 1866 התפרסם שירו "הָקִיצָה עַמִּי", שבו קרא ליהודים להשתלב בתוך החברה הכללית: ”עַד מָתַי תִּהְיֶה קִרְבָּם כָּאוֹרֵחַ, / לָמָּה מִנֶּגֶּד לָהֶם תֵּלֶך אָתָּה?”. בייחוד זכתה לפרסום שורה מתוך השיר: ”הֱיֵה אָדָם בְּצֵאתְךָ וִיהוּדִי בְּאָהֳלֶךָ”.
במשך כעשר שנים פרסם יל"ג סדרת פיליטונים בעיתון "המליץ" בשם: "צלוחית של פלייטון". הפיליטונים היו בעלי אופי חידתי ומשעשע ועסקו בנושאים קלילים ורציניים גם יחד. יל"ג הרבה לכתוב מאמרים וסיפורים. בשנתו האחרונה חיבר את ספר זיכרונותיו "על נהר כבר".
אגרותיו הרבות של יל"ג נחשבות פנינה ספרותית. יעקב פיכמן כתב על אמנות כתיבת האגרות של יל"ג, שלעיתים קרובות שומעים כביכול את בת צחוקו הטובה, שאינה אופיינית לכתבי המחאה שלו. באף יצירה שלו, טוען פיכמן, לא נמצאו פשטות הביטוי והטבעיות שבלשון כמו במכתביו.
יצירתו > מקומו בהתפתחות הספרות העברית החדשה

ספרות ההשכלה היא חוליה בשרשרת הספרות העברית לדורותיה, המחברת בין שירת הרמח"ל לשירת חיבת ציון ולספרות העברית החדשה. יל"ג, כמחזיק בהשקפת תנועת ההשכלה בדור האחרון של המשכילים, לכאורה קרוב יותר לקודמיו מאשר לדורות הבאים. אלא שבפועל, התעסקותו הרבה בבעיות חיי השעה של דורו פרצה את הדרך לספרות הריאליסטית של מנדלי מוכר ספרים, האמן הגדול של הספרות העברית החדשה; והרחיקה את יצירתו מפסגת ספרות ההשכלה - "אהבת ציון" של אברהם מאפו.
לדעת יוסף חיים ברנר, גדול כוח הקפיצה של יל"ג מאד"ם הכהן מאשר זה של ביאליק מיל"ג. כלומר, שירת יל"ג קרובה יותר ברוחה לשירה העברית החדשה מאשר לשירת ההשכלה. יעקב שטיינברג כתב שיל"ג "חדר על נקלה לחביונה של תקופה חדשה", ואילו ביאליק התייחס לשילוב שבין היסוד הריאליסטי ביצירותיו ליסוד הציורי-אמנותי.